Rozsudok Všeobecného súdu z 13. novembra 2024 – Markov/Komisia
(vec T-1050/23)1
(„Verejná služba – Úradníci – Prijímanie do zamestnania – Oznámenie o výberovom konaní – Všeobecné výberové konanie EPSO/AD/383/21 – Rozhodnutie o nezapísaní mena žalobcu do zoznamu úspešných uchádzačov – Povinnosť odôvodnenia – Právna istota – Legitímna dôvera – Zásada riadnej správy vecí verejných – Právo byť vypočutý – Zodpovednosť“)
Jazyk konania: angličtina
Účastníci konania
Žalobca: Yavor Markov (Sofia, Bulharsko) (v zastúpení: I. Stoynev, advokát)
Žalovaná: Európska komisia (v zastúpení: J.-F. Brakeland a G. Niddam, splnomocnení zástupcovia)
Predmet veci
Svojou žalobou podanou na základe článku 270 ZFEÚ žalobca na jednej strane navrhuje zrušenie rozhodnutia z 28. februára 2023, ktorým výberová komisia vo výberovom konaní EPSO/AD/383/21 rozhodla o nezapísaní žalobcu do zoznamu úspešných uchádzačov výberového konania a, na druhej strane, náhradu škody, ktorá mu vznikla z dôvodu nezapísania jeho mena do zoznamu úspešných uchádzačov výberového konania
Výrok rozsudku
Žaloba sa zamieta.
Yavor Markov a Európska komisia znášajú každý svoje vlastné trovy konania.
____________
1 JO C, C/2024/440 du 3.1.2024